ai4bharat/Pralekha huggingface dataset:
زراعت اور کاشتکاروں کی فلاح و بہبود کی وزارت
سیلاب /خشک سالی سے نبردآزمائی کی صلاحیت رکھنےوالے بیج
بھارت کی زرعی تحقیق کی کاؤنسل  ، اپنے 57اداروں اور40آل انڈیا تحقیق سے متعلق مربوط پروجیکٹوں /آل انڈیا نیٹ ورک پروجیکٹوں پرسبھی 45 ریاستی /مرکزی زرعی یونیورسٹیوں کے 930سے زیادہ مراکز میں کام کررہی ہے ۔ اس کے ذریعہ آئی سی اے آر بیجوں کی قسموں کو بہتربنانے کی غرض سے تحقیق کو فروغ دے رہی ہے۔اس کے علاوہ چارخصوصی پروجیکٹوں بعض آئی سے اے آر +موسمی حالات سے نبردآزماہونے کی صلاحیت رکھنے والی زراعت کے بارے میں قومی اختراعات ، چارالحاقی تحقیق سے متعلق پروجیکٹس ، زرعی پروجیکٹ میں تحقیق کے لئے ترغیب فراہم کرنے ، فصلی پودوں میں ٹرانس لیشنل جینومکس کے بارے میں نیٹ ورک پروجیکٹ اور زرعی سائنس سے متعلق قومی فنڈ کے توسط سے بھی بیجوں کی قسموں میں آب وہوا اورموسمیاتی تبدیلی کے سلسلے میں تحقیق پرتوجہ مرکوز کی جارہی ہے ۔
آب وہوا کی تبدیلی اورخشک سالی سے متعلق فصل اگانے کے مسائل سے نمٹنے کی غرض سے ، آئی سے اے آر نے زرعی تحقیق سے متعلق قومی نظام  کے ذریعہ ، 1969سے 7200سے زیادہ فصل اگانے کی صلاحیت والی زرعی آراضی اورباغبانی سے متعلق فصلیں تیارکررہی ہے ۔ 15-2014سے 23-2022کے دوران ، آے سی اے آر کی سرپرستی میں این اے آرایس نے زراعت سے متعلق مختلف النوع موسمی حالات کے لئے 2681زیادہ فصل اگانے والے /سخت موسمی حالات سے نبردآزمائی کی صلاحیت والی قسمیں /مخلوط زرعی آراضی  اورباغبانی کی فصلوں کے بیجوں کی قسمیں 402جاری کی ہیں ۔
بھارت نے بیجوں اورمختلف قسموں کی تبدیلیوں کی شرحوں میں اضافہ کرکے ، موسمی حالات سے نبردآزمائی کی صلاحیت والے اور زیادہ فصل اگانے والے مختلف قسم کے بیجوں کا استعمال کرکے ، مختلف النوع غذائی اجناس کی فی یونٹ پیداوار کوبہتربنانے میں قابل ستائش پیش رفت کی ہے ۔ جس کے نتیجے میں 21-2020کے دوران ، غذائی اجناس کی مجموعی پیداواریت کی سطح کو4.57گنا  تک اضافہ ہواہے ، جب کہ سال 51-1950کے دوران پیداواریت کی مجموعی سطح 522کلوگرام فی ہیکٹیئرس تھی۔ سال 2014کے بعد سے زیادہ ترفصلوں میں اوسط پیداواریت میں خاطرخواہ اضافہ درج کیاجارہاہے ، جس کے نتیجے میں 51-1950میں 50.8ملین ٹن غذائی اجناس کی پیداوار میں سال 23-2022کے دوران 6.4گنا اضافہ ہواہے اور اب یہ پیداواریت 323.6ملین ٹن تک پہنچ گئی ہے 
زراعت اور کسانوں کی بہبود کے مرکزی وزیرجناب نریندرسنگھ تومر نے آج لوک سبھا میں ایک تحریری جواب میں یہ اطلاع فراہم کی ہے ۔
صحت اور خاندانی بہبود کی وزارت
کووڈ -19 کے نئے کیس پائے جانے پر تازہ جانکاری
نئیدہلی 09مارچ 2020۔آج تک کل کیس 43 ہیں ۔ جن میں سے 40 کیس ، ملک میں کووڈ -19 کے سرگرم کیس ہیں۔ کل کی تازہ جانکاری کے مطابق کووڈ -19 کے چار نئے کیس کی اطلاع دی گئی ہے، جس میں سے ایک کیرالہ کے ارن کلم سے ہے ،ایک دلی سے ہے ، ایک اترپردیش سے ہے اور ایک جموں سے ہے ۔
کل کیرالہ کے پانچ کیسوںکی اطلاع دی گئی تھی ، جن میں سے کنبے کےتین افراد نے اٹلی کا سفر کیاتھا اور ان کے دوارکان کو انہی سے یہ انفکشن ہوگیا تھا۔ بتایا گیا ہے کہ یہ کنبہ اپنے رشتے داروں کے پاس گیا تھا اور کچھ تقاریب میں شرکت کی تھی ۔اب ان لوگوں کے رابطے معلوم کئے جارہے ہیں۔
کووڈ -19 کے لئے 3003 نمونوں کی جانچ کی گئی تھی جن میں 43 میں وائرس کی علامتیں پائی گئیں اور 2694 نمونے علامات سے پاک پائے گئے ۔
اب تک ہوائی اڈوں پر 8255 پروازوں کے کُل 874708 بین الاقوامی مسافروں کی جانچ کی گئی ہے ، جن میں سے 1921 مسافروں میں وائرس کی علامات پائی گئیں ۔ان میں سے 177 افراد کو اسپتال میں داخل کرایا گیا۔33599 مسافروں کی نگرانی کی جارہی ہے جبکہ 21867 مسافروں کی نگرانی کی مدت مکمل ہوگئی ہے۔
لوگوں سے مزید درخواست کی جاتی ہے کہ وہ اپنے سفر کے بارے میں واضح طور پر انکشاف کریں اور اپنے بارے میں بتانے سے متعلق فارموں میں مناسب طریقے سے تفصیلات فراہم کریں ۔
صحت کے محکمے کے خصوصی سکریٹری نے وضاحت کی ہے کہ مغربی بنگال کے شہر مرشد آباد کے مریض کی جانچ کی گئی تھی ،جس میں وہ کووڈ -19 سے متاثر نہیں پایا گیا لہذا ملک میں کووڈ -19 کی وجہ سے ابھی تک کسی موت کی خبر نہیں ہے۔
صحت اور خاندانی بہبود کے مرکزی وزیر ڈاکٹر ہرش وردھن ریاستوں میں صورتحال پر لگاتار قریبی نظررکھے ہوئے ہیں اور اس سلسلے میں کئے گئے اقدامات اور مزید تیاری کا جائزہ لے رہے ہیں۔ ایچ ایف ڈبلیو کے سکریٹری بھی ریاستوں اور مرکز کے زیر انتظام علاقوں میں صورتحال کا لگاتار جائزہ لے رہے ہیں۔
صحت کی وزارت نے لوگوں سے اپیل کی ہے کہ وہ ’’ کیا کریں اور کیا نہ کریں ‘‘ کے اصولوں کی پابندی کریں اور کھانسنے ، ہاتھ دھونے اوراجتماعات سے گریز کریں ۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔اس۔رم
U-1117
(Visitor Counter : 86
محنت اور روزگار کی وزارت
محنت اور روزگار کے مرکزی وزیر جناب بھوپیندر یادو نے ای ایس آئی سی کے زچگی کے فوائد کے دعوے سے متعلق آن لائن پورٹل کا آغاز کیا
اہم جھلکیاں :
- پورٹل مستفیدین کے لئے ان کی سہولت کے لحاظ سے فوائد کو بآسانی قابل رسائی بنائے گا: جناب بھوپیندر یادو
- وگیان بھون نئی دلی میں جناب دتو پنت تھینگڈی کے 102ویں یوم پیدائش کی یادگار منائی گئی ۔
محنت و روزگار اور ماحولیات ، جنگلات وموسمیاتی تبدیلی کے مرکزی وزیر جناب بھوپیندریادو نے گزشتہ کل نئی دلی کے وگیان بھون میں جناب دتو پنت تھینگڈی کے 102 ویں یوم پیدائش کی یادگار کے دوران امپلائیز اسٹیٹ کارپوریشن کی  کی زچگی کے فوائد کے دعوے سے متعلق آن لائن سہولت کا آغاز کیا۔ محنت وروزگار اور پٹرولیم وقدرتی گیس کے وزیر مملکت جناب رامیسور تیلی نے پروگرام میں مہمان خصوصی کے طورپر شرکت کی ۔محنت وروزگار اور ای ایس آئی سی کے سینئر عہدے داران سمیت ای ایس آئی سی کے ڈائریکٹر جنرل ڈاکٹر راجندر کمار بھی اس تقریب میں موجود تھے ۔
اس موقع پر گفتگو کرتے ہوئے جناب بھوپیندر یادو نے ضمانت شدہ خواتین کی زندگیوں کو آسان بنانے کی غرض سے ٹکنالوجی کی استعمال کی پہل قدمی کے لئے ای ایس آئی سی کی کوششوں کی ستائش کی ۔ انہوں نے کہا کہ یہ پورٹل مستفیدین کے لئے فوائد کو بآسانی قابل رسائی بنائے گا۔جناب رامیسور تیلی نے بھی اس پہل قدمی کے لئے پروگرام کے دوران ستائش کی اور کہا کہ یہ قدم خواتین کو بااختیار بنانے کے مقصد کو زیادہ موثر انداز میں حاصل کرنے میں مدد گار ثابت ہوگا۔
نئی نئی متعارف کردہ سہولت ضمانت شدہ خواتین کے لئے زچگی کے فوائد کے دعوے کے عمل کو آسان بنائے گی ،اس لئے کہ اب اس عمل کو آن لائن کردیا گیا ہے ، جہاں پرمستفیدین اپنی سہولت کے حساب سے اب کہیں سے بھی زچگی کے فوائد کا دعوی ٰ کرسکتی ہیں۔ پہلے مستفیدین کو زچگی کے فوائد کے دعوے کے لئے متعلقہ شاخوں میں جسمانی طورپر جانا پڑتا تھا لیکن اب اس نئی سہولت کے تعارف کے ساتھ کوئی بھی خاتون اپنی سہولت کے حساب سے ان فوائد کو حاصل کرسکتی ہے۔
زچگی کا فائدہ ضمانت شدہ خواتین کو کیش فائدے کی شکل میں دیا جاتا ہے ۔ کچھ خاص ضروریات جیسے کہ حمل کے ایڈوانس مرحلے میں ، پیدائش کے بعد / بدقسمتی سے کنفائنمنٹ یا حمل کے ضائع ہونے کی صورت میں بشرطیکہ وہ تمام شرائط کو پوری کرتی ہوں،دیا جاتا ہے۔ای ایس آئی سی کے ذریعہ ضمانت شدہ خواتین کو زچگی کے فائدے کے طور پر 26 ہفتو ں کے لئے 100فیصد مزدوری کی شرح سے ادائیگی کی جاتی ہے تاکہ پیدائش کے دوران ہونے والے ان کی آمدنی کے نقصانات کا معاوضہ دیا جاسکے ۔سال 22-2021 کے دوران کُل 18.69 لاکھ خواتین مستفیدین کو 37.37 کروڑروپے کے زچگی کے فوائد مہیا کئے گئے ہیں۔
صدر جمہوریہ کا سکریٹریٹ
بھارت کے صدر جمہوریہ، 6دسمبر سے 9دسمبرتک مہاراشٹر کا دورہ کریں گے
بھارت کے صدر جمہوریہ جناب رام ناتھ کووند،6دسمبر سے 9دسمبر تک مہاراشٹر کا دورہ کریں گے۔6دسمبر 2021کوصدرجمہوریہ رائے گڑھ قلعہ جائیں گے اور وہاں چھترپتی شیواجی مہاراج کوخراج عقیدت پیش کریں گے۔
7-دسمبر 2021 کو صدرجمہوریہ ،پُنے میں لوہے گاؤں کے مقام پر ائیر فورس اسٹیشن کا دورہ کریں گے، جہاں وہ پروازوں کے مظاہرے کا مشاہدہ کریں گے اورفضائیہ کے جانبازوں کے ساتھ بات چیت کریں گے۔
8-دسمبر 2021کوصدرجمہوریہ ، ممبئی میں 22ویں میزائل ویسیل اسکوئڈرن کو‘‘ پریذیڈینٹس اسٹینڈرڈ ’’ پیش کریں گے۔
ا قتصادی امور کی کابینہ کمیٹی
کابینہ نے عوامی – نجی شراکت داری  موڈ کے تحت بلڈ، آپریٹ اور ٹرانسفر  کی بنیاد پر تونا ٹیکرا، دین دیال بندرگاہ پر کنٹینر ٹرمنل کی ترقی کو منظوری دی
محترم وزیر اعظم جناب نریندر مودی کے زیر صدارت اقتصادی امور سے متعلق کابینہ کمیٹی نے عوامی – نجی شراکت داری  موڈ کے تحت بلڈ، آپریٹ اور ٹرانسفر  کی بنیاد پر تونا -ٹیکرا، دین دیال بندرگاہ پر کنٹینر ٹرمنل کی ترقی کو منظوری دے دی ہے۔
عام صارف سہولتوں کی ترقی کے لیے 4243.64 کروڑ روپئے کے بقدر کی تخمینہ لاگت کنسیشنیئر کے حصہ میں ہوگی اور 296.20 کروڑ روپئے کے بقدر کی عام صارف سہولتوں کی تخمینہ لاگت کنسیشننگ اتھارٹی کے حصہ میں ہوگی۔
اثر:
پروجیکٹ کے شروع ہونے پر، یہ کنٹینر کارگو ٹریفک میں مستقبل کی ترقی کے لیے تعاون فراہم کرے گا۔ 2025 سے 1.88 ملین ٹی ای یو کا خالص فرق دستیاب ہوگا جسے تونا ٹیکرا کے ذریعہ پورا کیا جا سکتا ہے، ٹونا ٹیکرا میں جدید ترین کنٹینر ٹرمنل کی ترقی اسے ایک اسٹریٹجک فائدہ دے گی کیونکہ یہ ایک بند کنٹینر ٹرمنل ہوگا، جو بھارت کے شمالی حصہ کے وسیع اندرونی علاقوں کو خدمات بہم پہنچائے گا۔کاندلا کے کاروباری مضمرات میں اضافہ کے ساتھ ساتھ، یہ پروجیکٹ معیشت کو تقویت بہم پہنچائے گا، نیز روزگار کے مواقع میں بھی اضافہ کرے گا۔
تفصیلات:
- مجوزہ پروجیکٹ کو ایک پرائیویٹ ڈیلوپر / بلڈ آپریٹ اور ٹرانسفر  آپریٹر، جسے اندرونی مسابقتی نیلامی کے عمل کے توسط سے منتخب کیا جائے گا، کے ذریعہ بی او ٹی کی بنیاد پر ترقی دینے کی تجویز پیش کی گئی ہے۔ کنسیشنیئر کنسیشن اگریمنٹ  کے تحت پروجیکٹ کے ڈیزائن، خریداری، نفاذکاری کمیشن، آپریشن، انتظام کاری اور رکھ رکھاؤ کے لیے ذمہ دار ہوگا، جسے نامزد کارگو کو سنبھالنے کے لیے 30 سال کی مدت کے لیے کنسیشنیئر  اور کنسیشن اتھارٹی  کے ذریعہ عمل میں لایا جائے گا۔کنسیشننگ اتھارٹی مشترکہ معاون بنیادی ڈھانچہ یعنی مشترکہ رسائی چینل اور مشترکہ سڑک کے لیے ذمہ دار ہوگی۔
- یہ پروجیکٹ بیک وقت تین بحری جہازوں کو سنبھالنے کے لیے سمندر میں بھرتھنگ ڈھانچے کی تعمیر پر مشتمل ہے جس میں 4243.64 کروڑ روپئے کی لاگت سے متعلقہ سہولتوں کے علاوہ سالانہ 2.19 ملین ٹی ای یو کے بقدر نقل و حمل کی صلاحیت بھی موجود ہے۔
- شروعات میں، یہ پروجیکٹ 6000 ٹی ای یوز کے 14 ایم ڈرافٹ ویسلز کو تعاون فراہم کرے گا اور اسی طرح کامن ایکسیس چینل کو 15.50 ایم پر کنسیشننگ اتھارٹی کے ذریعہ ڈریج کیا جائے گا اور 14ایم ڈرافٹ کے کنٹینر ویسلز کو چوبیسوں گھنٹے نیویگیٹ کیا جائے گا۔رعایتی مدت کے دوران، کنسیشنیئر کو اپنے اپروچ چینل، برتھ پاکٹ اور ٹرننگ سرکل کو گہرا/چوڑا کر کے 18 ایم ڈرافٹ تک کے جہازوں کو سنبھالنے کی آزادی ہوگی۔ایکسیس چینل کے ڈرافٹ میں اضافہ کی تجویز کے وقت کنسیشننگ اتھارٹی اور کنسیشنیر کے درمیان لاگت ساجھا کرنے کے باہمی معاہدے کی بنیاد پر اضافہ کیا جا سکتا ہے۔
پس منظر:
دین دیال بندرگاہ بھارت کی 12 بڑی بندرگاہوں میں سے ایک ہے اور یہ ریاست گجرات میں کچھ کی خلیج میں بھارت کے مغربی ساحل پر واقع ہے۔دین دیال بندرگاہ بنیادی طور پر، زمین سے گھرے علاقوں جیسے جموں و کشمیر، اترپردیش، مدھیہ پردیش اور راجستھان سمیت شمالی بھارت میں خدمات فراہم کرتی ہے۔
کامرس اور صنعت کی وزارتہ
واحد برانڈ کی خردہ تجارت میں بیرونی راست سرمایہ کاری کے حصص 2006 سے 1048.14 ملین امریکی ڈالرمالیت کے رہے
نئی دہلی، 1 اگست 2018/ واحد برانڈ کی خردہ تجارت  کے شعبے میں اپریل 2006 سے مارچ 2018 تک بیرونی راست سرمایہ کاری  کے حصص 104814 ملین امریکی ڈالر کی مالیت کے رہے۔ ایس بی آر ٹی کے بارے میں ایف ڈی آئی پالیسی پر 2006 سے عمل ہورہا ہے۔ 2006 سے 29 مارچ 2018 تک 112 برانڈوں نے ا س سلسلہ میں سرکار سے منظوری حاصل کی ہے۔ 29 مارچ 2018 سے سو فی صد ایف ڈی آئی خودکار راستے سے ایس بی آر ٹی میں کام کررہی ہے جس کے لئے پہلے سے منظوری لینے کی کوئی ضرورت نہیں ہے۔
صنعتی پالیسی اور پرموشن کے محکمہ کے سکریٹری کی صدارت میں ایک کمیٹی , جس میں نیتی آیوگ ، متعلقہ انتظامیہ وزارتوں اور خودمختار تکنیکی ماہرین شامل ہیں ، اس موضوع پر خواہش گاروں کی درخواستوں کا جائزہ لیتی ہے ، جہاں چیزوں کا تیار کرنا مقامی ذرائع سے ممکن نہیں ہے اور یہ کمیٹی اس طرح کی رعایت کی سفارش کرتی ہے۔
واحد برانڈ کی تجارت میں غیر ملکی سرمایہ کاری کا مقصد سامان کی تیاری اور مارکیٹنگ کے لئے سرمایہ کاری کو راغب کرنا ہے تاکہ صارفین کے لئے اس طرح کے سامان کی فراہمی کے لئے بہتری پیدا ہو اور ہندستان سے چیزیں باہر بھیجنے کی حوصلہ افزائی ہو نیز عالمی مسابقت میں ہندستانی اداروں اور ٹکنالوجی کے حصہ میں اضافہ ہو۔
کامرس او رصنعت کے وزیر مملکت جناب سی آر چودھری نے آج راجیہ سبھا میں ایک سوال کے تحریری جواب میں یہ بات بتائی۔
۔۔۔۔۔۔۔۔۔۔۔
م ن۔ج ۔ ج۔
U- 3954
(Visitor Counter : 16
وزارت خزانہ
نیلامی برائے فروخت   7.38 فیصد جی ایس 2027،  جی او آئی ایف آر بی 2028،  7.54 فیصد جی ایس 2036  نیو جی ایس 2052
حکومت ہند  نے یکساں قیمت کے طریقہ کار کا استعمال کرتے ہوئے قیمت پر مبنی نیلامی کے ذریعے 9,000 کروڑ روپے  کی مطلع کردہ رقم کے لیے  کی فروخت  کا اعلان کیا ہے،  یکساں قیمت کے طریقہ کار کا استعمال کرتے ہوئے قیمت پر مبنی نیلامی کے ذریعے 4,000 کروڑ روپے  کی مطلع کردہ رقم کے لیے "جی او آئی ایف آر بی 2028"  "7.54٪ سرکاری ضمانت 2036 " یکساں قیمت کے طریقہ کار کا استعمال کرتے ہوئے قیمت پر مبنی نیلامی کے ذریعے 11,000 کروڑ روپے  کی مطلع کردہ رقم کے لیے اور  "نئی حکومت کی ضمانت 2052" کے لیے متعدد قیمت کے طریقہ کار کا استعمال کرتے ہوئے پیداوار پر مبنی نیلامی کے ذریعے 8,000 کروڑ روپے  کی مطلع کردہ رقم کے لیے۔ جی او آئی کے پاس اوپر مذکور ہر سیکورٹی کے مقابلے میں 2000 کروڑ روپے تک اضافی سبسکرپشن برقرار رکھنے کا اختیار ہوگا۔ یہ نیلامی ریزرو بینک آف انڈیا، ممبئی آفس، فورٹ، ممبئی 09 ستمبر 2022  کو منعقد کرے گی۔
ضمانتوں کی فروخت کی مطلع کردہ رقم کا 5 فیصد تک سرکاری ضمانتوں کی نیلامی میں غیر مسابقتی بولی کی سہولت کی اسکیم کے مطابق اہل افراد اور اداروں کو الاٹ کیا جائے گا۔
نیلامی کے لیے مسابقتی اور غیر مسابقتی دونوں بولیاں 09 ستمبر 2022 کو ریزرو بینک آف انڈیا کور بینکنگ سولوشن  سسٹم پر الیکٹرانک فارمیٹ میں جمع کرائی جائیں۔ غیر مسابقتی بولیاں صبح ساڑھے دس بجے سے گیارہ بجے کے درمیان جمع کرائی جائیں اور مسابقتی بولیاں صبح ساڑھے دس بجے سے ساڑھے گیارہ بجے کے درمیان جمع کرائی جائیں۔
نیلامی کے نتائج کا اعلان 09 ستمبر 2022  کو کیا جائے گا اور کامیاب بولی دہندگان کے ذریعے ادائیگی 12 ستمبر 2022  کو ہوگی۔
ضمانتیں ریزرو بینک آف انڈیا کے ذریعے جاری کردہ 'مرکزی حکومت کی سکیورٹیز میں 'حسب اجرا لین دین کے بارے میں رہنما خطوط' مجریہ آر بی آئی/2018-19/25 مورخہ 24 جولائی 2018 ، جس کی وقتاً فوقتاً ترمیم کی جاتی ہے، کے مطابق "حسب اجرا" ٹریڈنگ کی اہل ہوں گی۔
وزیراعظم کا دفتر
وزیر اعظم نے دیہی سیاحت کو فروغ دینے کی غرض سے ان کے اعزاز میں خصوصی دُھن تیار کرنے کے لیے کانگ تھونگ کے عوام کے تئیں اظہار تشکر کیا
نئی دہلی، 28 نومبر 2021:
وزیر اعظم جناب نریندر مودی نے گاؤں کو اعلیٰ سیاحتی مقام کے طور پر فروغ دینے کے لیے ان کے اعزاز میں اور حکومت ہند کی کوششوں کی ستائش کے لیے ایک خصوصی دُھن تیار کرنے کے لیے کانگ تھونگ کے عوام کے تئیں اظہار تشکر کیا۔
میگھالیہ کے وزیر اعلیٰ کے ذریعہ کیے گئے ایک ٹوئیٹ کے جواب میں، وزیر اعظم نے کہا؛
’’اس کوشش کے لیے کانگ تھونگ کے عوام کا ممنون ہوں۔ حکومت ہند میگھالیہ کے سیاحتی مضمرات کوتقویت بہم پہنچانے کے لیے کلی طور پر پابند عہد ہے۔ اور ہاں، ریاست میں حال ہی میں منائے گئے چیری بلاسم تیوہار کی تصاویر بھی دیکھی گئی ہیں۔ بہت خوبصورت ہیں۔‘‘
اسٹیل کی وزارت
خام، فولاد بنانے کی صلاحیت
فولاد اور دیہی ترقیات کے مرکزی وزیر مملکت جناب پھگن سنگھ کلستے نے آج لوک سبھا میں ایک تحریری جواب میں بتایا کہ اسٹیل کی قومی پالیسی این ایس پی کمیشن 2017 یہ ہے کہ پالیسی کو حمایت فراہم کرکے اور فولاد پیدا کرنے والوں کی رہنمائی کرکے فولاد کی پیداوار کے لئے ایک سازگار ماحول کو آسان بنایا جائے ۔این ایس پی کا مقصد 2030 تک گھریلو کھپت میں 160 کلو کے جی کا اضافہ کرکے 2030 تک 300 میٹرک ٹن تک فولاد کی پیداوارکی صلاحیت کو حاصل کرنا ہے اور اعلیٰ معیار کا فولاد تیار کرنا ہے اور عالمی سطح پر اس سیکٹر کو مقابلہ جاتی بنانا ہے اس سلسلے میں حکومت نے حسب ذیل اقدامات کئے ہیں ۔
- ایک پروجیکٹ ڈویلپمنٹ سیل  کا قیام جو نئی سرمایہ کاری میں سہولت فراہم کرنے کے لیے پروجیکٹوں کی نشاندہی کرتا ہے، پروجیکٹوں کی پائپ لائن کا جائزہ لیتا ہے اور ان کے نفاذ کو تیز کرنے کے لیے ضروری اقدامات کرتا ہے۔
- خصوصی اسٹیل کے لیے پروڈکشن سے منسلک ترغیب  اسکیم کا نوٹیفکیشن جس کی لاگت 6,322 کروڑ روپے ہے تاکہ ملک کے اندر خصوصی اسٹیل کی تیاری کو فروغ دیا جاسکے۔
- حال ہی میں دبئی میں منعقدہ ورلڈ ایکسپو جیسے پروگراموں میں شرکت، جاپان، کوریا، روس میں گھریلو اسٹیل کے صارفین کے ساتھ وزارتی وفد کی بات چیت تاکہ ہندوستان میں اسٹیل کے شعبے کی مہارت کو اجاگر کیا جا سکے اور سرمایہ کاری کے مواقع کی ایک صف کے ساتھ ساتھ کاروباری صلاحیت کو بھی ظاہر کیا جا سکے اور ساتھ ہی ساتھ ہندوستان کے اسٹیل سیکٹر میں کاروباری صلاحیت کو بڑھایا جاسکے۔
- ملک میں اسٹیل کے شعبے میں سرمایہ کاری اور اسٹیل کے لئے مجموعی مانگ اور اسٹیل کے استعمال کو بڑھانے کے لئے ریلویز ، دفاع، پیٹرولیم اور قدرتی گیس، ہاؤسنگ، سول ایوی ایشن، روڈ ٹرانسپورٹ اور ہائی ویز، زراعت اور دیہی ترقی کے شعبوں سمیت ممکنہ استعمال کرنے والوں کے ساتھ مزید وابستگی کے ساتھ میک ان انڈیا پہل اور پی ایم گتی شکتی نیشنل ماسٹر پلان ۔
- ہندوستان کےاسٹیل سیکٹر کی مقابلہ آرائی کو بڑھانے کے لئے کچھ اسٹیل مصنوعات پر اینٹی ڈمپنگ ڈیوٹی ،کاؤنٹر ویلنگ ڈیوٹی  جیسے تجارتی تدارتی اقدامات کے کیلیبریشن کے ساتھ اسٹیل مصنوعات اور خام میٹیرئل پر بنیادی کسٹم ڈیوٹی پر ایڈجسٹ مینٹ ۔
مالی سال 2023-24 میں اسٹیل کی وزارت کی طرف سے سیل،این ایم ڈی سی اورکے آئی او سی ایل کے لیے کوئی بجٹ مختص نہیں کیا جا رہا ہے۔
وزیراعظم کا دفتر
وزیراعظم نے فون پر ہنگری کے وزیراعظم عزت مآب وکٹر اوربن سے بات چیت کی
وزیراعظم جناب نریندر مودی نے آج فون پر ہنگری کے وزیراعظم عزت مآب وکٹر اوربن سے بات چیت کی۔
دونوں لیڈروں نے یوکرین کی موجودہ صورت حال پر بات چیت کی اور فوری طور پر جنگ بندی کو یقینی بنانے کی ضرورت پر اور سفارت اور مذاکرات کی طرف لوٹنے پر اتفاق کیا۔
وزیراعظم نے یوکرین۔ ہنگری سرحد کے ذریعہ 6 ہزار سے زیادہ ہندوستانی شہریوں کے انخلا کی سہولت فراہم کرانے کے لئے عزت مآب اوربن اور ہنگری کی حکومت کا تہہ دل سے شکریہ ادا کیا۔ وزیراعظم اوربن نے یوکرین سے لوٹنے والے بھارت کے میڈیکل طلبا کےلئے نیک خواہشات کا اظہار کیا اور کہا کہ وہ اگر چاہیں تو ہنگری میں اپنا مطالعہ جاری رکھ سکتے ہیں۔ وزیراعظم نے اس فیاضانہ پیش کش کے لئے ان کی تعریف کی۔
دونوں لیڈروں نے ابھرتی ہوئی صورت حال کے سلسلے میں رابطے میں رہنے اور تنازع کو ختم کرانے کے لئے اپنی کوششیں جاری رکھنے پر اتفاق کیا۔
۔۔۔۔۔۔۔۔۔۔۔
ش ح۔ا گ ۔ن ا۔
U-2424
(
صحت اور خاندانی بہبود کی وزارت
کووڈ-19 اپ ڈیٹ
ملک گیر ٹیکہ کاری مہم کے تحت اب تک 206.88 کروڑ  ٹیکے لگائے جاچکے ہیں
پچھلے 24 گھنٹے میں 31,95,034 ٹیکے لگائے گئے
سردست بھارت میں 1,31,807مریض زیر علاج ہیں
زیر علاج مریضوں کی شرح فی الحال 0.30 فیصد ہے
شفایابی کی شرح فی الحال98.51 فیصد ہے
گذشتہ 24 گھنٹوں کے دوران 16,412 مریض رو بہ صحت ہوئے ہیں،اس طرح شفایاب ہونے والے مریضوں کی کل تعداد بڑھ کر 4,35,16,071 ہوگئی ہے
گزشتہ 24 گھنٹے میں 12,751 نئے معاملے سامنے آئے ہیں
متاثرہ مریضوں کی یومیہ شرح  ہے
اسی طرح متاثرہ مریضوں کی ہفتہ واری شرح ہے
مجموعی طور پر اب تک 87.85 کروڑ ٹیسٹ کئے جاچکے ہیں؛ گذشتہ 24 گھنٹوں میں 3,63,855 ٹیسٹ کئے گئے
کامرس اور صنعت کی وزارتہ
چھتیس گڑھ میں اسٹارٹ ا پ انڈیا، یاترا کا آغاز
طلبا خود کو اسٹارٹ اپ انڈیا یاترا کے لئے درج رجسٹر کرانے کی غرض سے قطار میں کھڑے نظر آرہے ہیں
اسٹارٹ اپ انڈیا یاترا کا آغاز رائے پور میں 30 جولائی کو ہوا۔ طلبا نے بڑی تعداد میں رائے پور میں منعقدہ بوٹ کیمپ کے لئے درج رجسٹر کرنے کےلئے قطار بنائی۔31 جولائی کو یہ یاترا، گورنمنٹ انجینئرنگ کالج واقع بلاسپور میں منعقد ہونے والے دوسرے بوٹ کیمپ کے لئے بلاسپور وانہ ہوگی۔ اسٹارٹ اپ انڈیا وین، چھتیس گڑھ کے دیگر شہروں مثلاً کوربا، کوریا، سرگجا، جیش پور، رائے گڑھ، بلودا بازار، درگ، راج نند گاؤں، بالود، دھم تاری، کانکیر، کونڈا گاؤں، جگدل پور اور دانتے واڑہ بھی جائے گی اور گورنمنٹ انجینئرنگ کالجوں اور پالی ٹیکنک اداروں میں بوٹ کیمپ لگائے گی۔
اسٹارٹ اپ یاترا وین متعلقہ افراد کے لئے سہولتوں سے آراستہ و پیراستہ ہے تاکہ اسٹارٹ اپس اپنے نظریات و خیالات کو فروغ دے سکیں۔ یہ بوٹ کیمپ ایسے ہوں گے جن میں اسٹارٹ اپ انڈیا کے بارے میں پریزینٹیشن دکھائے جائیں گے اور چھتیس گڑھ اسٹارٹ اپ پالیسی پر روشنی ڈالی جائے گی۔ اس کے بعد وسیع پیمانے پر نظریات و خیالات سے متعلق ورکشاپوں کو انعقاد کیا جائے گا۔ منتخبہ اور سرفہرست نظریات و خیالات اور اسٹارٹ اپس کے لئے گفت و شنید کے اجلاسات بھی منعقدہ ہوں گے۔ توقعاتی صنعت کاروں کو، اس یاترا میں شرکت کے لئے اپنے آپ کو درج ذیل ویب سائٹ پر درج رجسٹر کرانا ہوگا۔www.startupindiahub.org.in ۔
اسٹارٹ اپ انڈیا یاترا، اس سے پہلے گجرات، اترپردیش، اڈیشہ، اتراکھنڈ اور مدھیہ پردیش میں منعقد ہوچکی ہے اور اب یہ یاترا چھتیس گڑھ میں منعقدہ ہورہی ہے۔
اپنے دوسرے اور تیسرے مرحلے میں شہروں اور قصبات میں روزگار کی فراہمی کو فروغ دینے کی غرض سے، اسٹارٹ اپ انڈیا نے ، اسٹارٹ اپ انڈیا یاترا کا آغاز اس طرح کیا ہے کہ ایک مہینے میں ایک ریاست پر احاطہ کرلیا جائے۔ یاترا کے تحت بوٹ کیمپوں کا اہتمام کیا جاتا ہے جہاں طلبا کو کاروباری منصوبہ بندی کی تعلیم دی جاتی ہے اور اس کے بعد ایک پچ تقریب کا اہتمام کیا جاتا ہے اور اس تقریب کے دوران نظریات و خیالات مدعو کئے جاتے ہیں۔ منتخبہ کاروباری نظریات کو ریاست کی نگرانی کرنے والے انکیوبیٹروں میں پروان چڑھایا جاتا ہے۔ بوٹ کیمپوں کے توسط سے اس یاترا کے ذریعہ ملک بھر کے 40 اضلاع کے مجموعی 19 ہزار طلبا نے استفادہ کیا ہے اور 90 سے زائد کو ریاستی حکومت کی جانب سے انکیوبیشن کی پیشکش موصول ہوئی ہے۔
اسٹارٹ اپ انڈیا پہل قدمی حکومت ہند کی پہل قدمی ہے جس کا مقصد ملک میں اختراع کو فروغ دینے کے لئے ایک مضبوط اسٹار اپ اِکو نظام تشکیل دینا اور ہونہار صنعت کاروں کو آگے بڑھنے کے مواقع فراہم کرنا ہے۔ اس مشن سے ہم آہنگ رہتے ہوئے اس پروگرام کے تحت 10999 اسٹارٹ اپس کی جانب سے رجسٹریشن کرایا جاچکا ہے اور اس کے نتیجے میں 109869 افراد کو روزگار حاصل ہوچکا ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔
U-3916
(Visitor Counter : 100
وزیراعظم کا دفتر
وزیراعظم سے مسلم ورلڈ لیگ کے سیکرٹری جنرل کی ملاقات
مسلم ورلڈ لیگ کے سیکرٹری جنرل عزت مآب شیخ ڈاکٹر محمد بن عبدالکریم العیسیٰ نے آج وزیر اعظم جناب نریندر مودی سے ملاقات کی۔
وزیر اعظم کے دفتر نے ٹویٹ کیا؛
وزیر اعظم نریندر مودی نے مسلم ورلڈ لیگ کے سیکرٹری جنرل اور مسلم اسکالرز کی تنظیم کے سربراہ عزت مآب شیخ ڈاکٹر محمد بن عبدالکریم العیسی سے ملاقات کی۔ انہوں نے بین المذاہب ہم آہنگی، امن کو فروغ دینے اور انسانی ترقی کے لیے کام کرنے کے مختلف پہلوؤں پر بصیرت انگیز بات چیت کی۔
سماجی انصاف اور تفویض اختیارات کی وزارت
خانہ بدوش قبائل کو رہائش
سماجی انصاف اور تفویض اختیارات کی وزیر مملکت محترمہ پرتیما بھومیک آج لوک سبھا میں ایک تحریری جواب میں بتایا کہ وزارت نے ایک نئی اسکیم شروع کی ہے جس کا نام ہے اسکیم فار اکنامک ایمپاورمنٹ آف ڈی این ٹی  ہے۔ اسکیم کے جزو میں سے ایک ڈی این ٹی / این ٹی / ایس این ٹی کمیونٹیز کے ممبران کے لئے مکانات کی تعمیر کے لیے مالی مدد فراہم کرتا ہے۔ قابل قبول امداد میدانی علاقوں میں 1.20 لاکھ روپے اور پہاڑی علاقوں میں 1.30 لاکھ  ہے۔
اس ایس ای ای ڈی ا سکیم کا ایک جزو ڈی این ٹی / این ٹی / ایس این ٹی کمیونٹی اداروں کے چھوٹے کلسٹروں کو بنانے اور مضبوط کرنے کے لیے کمیونٹی کی سطح پر معاش کے اقدامات کو آسان بنانے کے لیے مالی مدد فراہم کرنا ہے۔
وزارت خزانہ
سنٹرل بورڈ آف بالواسطہ ٹیکسوں اور کسٹمز کے مرکزی بورڈ کی طرف سے ہندی پکھواڑا سماپن سماروہ
سنٹرل بورڈ آف بالواسطہ ٹیکسوں اور کسٹمز کے مرکزی بورڈ کے تمام دفاتر میں 14 ستمبر 2022 سے 29 ستمبر 2022 تک ہندی پکھواڑا منایا گیا۔ پورے ہندوستان میں سی بی آئی سی کے ماتحت اور ملحقہ دفاتر میں ہفتہ کے دوران مختلف مقابلوں جیسے مضمون نویسی، کوئز، تقریر وغیرہ کا انعقاد کیا گیا۔
ہندی پکھواڑا کے آخری دن، 29-09-2022 کو نئی دہلی میں ایک تقریب کا انعقاد کیا گیا جس کی صدارت سی بی آئی سی کے چیئرمین جناب وویک جوہری نے کی اور اس میں سی بی آئی سی کے سینئر افسران نے شرکت کی۔
اس موقع پر بات کرتے ہوئے سی بی آئی سی کے چیئرمین نے زور دیا کہ تمام افسران کو یہ یقینی بنانے کے لیے اجتماعی کوششیں کرنی چاہئیں کہ تمام دفتری کاموں میں ہندی کا کافی حد تک استعمال ہو۔
سی بی آئی سی کی ممبر ایڈمن محترمہ سنگیتا شرما نے اپنے خطاب میں کہا کہ ہر افسر کو سرکاری زبان کی پالیسی کے نفاذ میں اپنا تعاون پیش کرنا چاہیے اور اسے تمام سرکاری مواصلات کے ساتھ ساتھ روزمرہ کے کاموں میں ہندی کا استعمال کرنے کی کوشش کرنی چاہیے۔
ڈائریکٹوریٹ جنرل آف پرفارمنس مینجمنٹ سی بی آئی سی میں سرکاری زبان کے نفاذ کا نوڈل دفتر ہے۔ ڈی جی پی ایم کے ڈپٹی ڈائریکٹر نے سرکاری زبان کی پالیسی کی مختلف دفعات اور سرکاری کام کے لیے ہندی کے استعمال کے بارے میں بیداری بڑھانے کے بارے میں ایک پریزنٹیشن پیش کی۔ اس بات پر بھی روشنی ڈالی گئی کہ سی بی آئی سی کے 5 ذیلی دفاتر کو21-2020 کے لیے سرکاری زبان کے محکمے کی جانب سے علاقائی راج بھاسا ایوارڈز کے لیے مختلف زمروں کے تحت منتخب کیا گیا ہے۔
ہندی پکھواڑا سماپن سماروہ کے دوران ایک ہندی ڈرامہ پیش کیا گیا جس میں ہندوستان میں بالواسطہ ٹیکس کی تاریخ کو دکھایا گیا تھا۔ ڈائریکٹوریٹ جنرل آف پرفارمنس مینجمنٹ  کے مختلف افسران کے ہندی میں مضامین اور شاعری کو مرتب کرنے والا میگزین "اندرا پرستھ" چیئرمین سی بی آئی سی کے ذریعہ جاری کیا گیا۔ جناب کندن یادو، ایڈیشنل کمشنر، چندی گڑھ، سی جی ایس ٹی زون کو بھی چیرمین نے بطور ہندی مصنف ان کے کارناموں کے لیے مبارکباد پیش کی، جنہوں نے حال ہی میں اپنی کتاب  شائع کی ہے۔
محترمہ ریشما لکھانی، ڈائریکٹر جنرل، ڈی جی پی ایم نے کلمات تشکر پیش کیا اور تقریب کو کامیاب بنانے میں تمام افسران کے تعاون کو سراہا۔
وزارت دفاع
35ویں انفینٹری کمانڈرس کانفرنس
نئیدہلی۔27؍نومبر۔35ویں انفینٹری کمانڈرس کی کانفرنس آج مہو کے انفینٹری اسکول میں شروع ہوگئی ہے۔ یہ کانفرنس ہر دو سال میں منعقد ہوتی ہے جس کامقصد انفینٹری کی تربیت آپریشنل اور بندوبست کے پہلوؤں کا کُلّی جائزہ لینا ہوتا ہے جو اس کے رول کو بڑھانے ، برقرار رکھنے کیلئے اہم ہے، فوج کے سربراہ جنرل بپن راوت اس کانفرنس کی صدارت کررہے ہیں اور یہ اس میں فارمیشن کمانڈرس اور کمانڈنگ آفیسر سمیت انفینٹری کے آفیسرز کا ایک گروپ شرکت کررہا ہے۔ یہ کانفرنس تین دن تک جاری رہے گی جس میں فوج کے سربراہ شرکت کریں گے۔
یہ کانفرنس ممتاز مقررین اور پروفیشنلز کیلئے ایک مناسب پلیٹ فارم فراہم کریگا تاکہ ایک دوسرے کے خیالات معلوم کیے جاسکیں۔ یہ کانفرنس ایک کھلے دل سے احتساب کرنے کا موقع بھی فراہم کرے گی۔ اس کانفرنس کے دوران اختراعی خیالات پر بھی تبادلہ خیال ہوگا تاکہ اس بات کو یقینی بنایا جاسکے کہ انفینٹری ملک کی سلامتی کے اُبھرتے ہوئے چیلنجوں سے نمٹنے میں مؤثر تعاون فراہم کرتی ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔ح ا۔ع ن
U-5385
(Visitor Counter : 60